Razred: 7.

Nastavni predmet: tehnička kultura

Cjelina: Energetika

Rok izvršenja zadataka: 8. travnja 2020.

Projektni zadatak iz tehničke kulture, fizika, informatika:

Trošila električne energije u kućanstvu

1. **Istraživanje**

Popiši 5 kućanskih uređaja (trošila električne energije) koji koriste električnu energiju i skiciraj ih u bilježnicu. Podatci koje trebaš napisati su:

* Naziv uređaja
* Namjena (svrha) u nekoliko rečenica
* Oznake na uređaju, brojčane vrijednosti koje stoje uz oznake mjernih jedinica V, A, W, Hz
* Razmisli i napiši: koji od napisanih uređaja troši najviše električne energije i obrazloži svoj odgovor

NAKON ISTRAŽIVANJA ODRADI INTERVJU!

1. **Intervju**

**Upisati datum i tko daje izjavu (mama, djeda…), i objasniti intervjuiranoj osobi da je ovo istraživanje samo za potrebe nastave!**

Intervjuirati roditelja ili starijeg brata ili sestru ili baku ili djeda neka odgovore na slijedeća pitanja:

1. Kada plaćate veće režije za struju ljeti ili zimi i zašto?

2. Koje električno trošilo u kućanstvu troši najveću količinu električne energije?

3. Koje trošilo ima najveću snagu u kućanstvu?

4. Pri kupovini novih kućanskih uređaja obraćate li pažnju na energetski razred potrošnje električne energije? Obrazložite odgovor.

5. U slučaju da imate dvotarifno brojilo kada (doba dana) je jeftinija, a kada skuplja struja?

6. Vodite li računa o tarifama pri korištenju trošila velike snage?

7. Znate li kolika je snaga prosječnog računala ili prijenosnog računala i utječe li znatno njegova potrošnja električne energije na ukupnu potrošnju?

8. Koristite li štedne žarulje? Ako je odgovor DA, postoji li razlika u potrošnji u odnosu na standardne žarulje? Ako je odgovor NE, koji je razlog ne korištenja štednih žarulja?

Pitanja i odgovore zapisati u bilježnicu!

U ovom istraživanju još ne učimo oznake i mjerne jedinice koje se nalaze na električnim uređajima. Istražujemo o trošilima, na nekim od idućih sati detaljno obrađujemo mjerne jedinice i oznake.

***Primjer:***

Električna grijalica

Zagrijava prostor u kojem se nalazi, pali se po potrebi

Oznake na grijalici su:



220V, 50Hz, 2200-2400W



*Lajk ne znači sviđa mi se nego pročitao 😊*